જજોએ કહ્યું કે પ્રધાનમંત્રી સસંદ અને અદાલતો પ્રત્યે ઇમાનદાર રહ્યા નહીં અને એમના પદ માટે યોગ્ય ગણી શકાય નહીં. આ નિર્ણય એ પાંચ સભ્ય પીઠએ સંભળાવ્યો હતો. જેણે આ વર્ષે જાન્યુઆરીમાં આ બાબતની સુનવણી કરી હતી. આ બાહત 1990ના દશકમાં એ સમયે મની લોન્ડ્રિંગ દ્વારા લંડનમાં સંપતિઓ ખરીદી સાથે જોડાયેલો છે જ્યારે શરીફ 2 વખત પ્રધાનમંત્રી બન્યા હતા. શરીફના પરિવારની લંડનમાં એ સંપતિઓના ખુલાસો ગત વર્ષે પનામા પેપર્સ લીક બાબતે થયો. આ સંપત્તિઓ પાછળ વિદેશમાં બનાવવામાં આવેલી કંપનીઓના રૂપિયા લાગેલા છે અને આ કંપનીઓની જવાબદારી શરીફના સંતાનો પાસે છે. આ સંપત્તિઓમાં લંડન સ્થિત ચાર મોંધા ફ્લેટનો સમાવેશ થાય છે. એ પાકિસ્તાનના સૌથી પ્રભાવશાળી રાજકીય પરિવાર અને સત્તારૂઢ પાર્ટી પીએમએલ એનના નેતા છે.